65. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2009580 της 8/16 Φεβρ. 1996  (ΦΕΚ Β΄ 95) Αυξομειώσεις – Μεταφορές πιστώσεων. Έχοντας υπόψη: Τις διατάξεις της παρ. 10 του άρθρ. 15 του Νόμ. 2362./95 «Περί Δημοσίου Λογιστικού κ.λ.π.» (ΦΕΚ 247/τ.Α΄/95). αποφασίζουμε: 1.Όπως, για την εφαρμογή των διατάξεων του άρθρ. 15 του Νόμ. 2362/95 «Περί Δημοσίου Λογιστικού κ.λ.π.» με τις οποίες ρυθμίζονται θέματα σχετικά με την έννοια της ειδικότητας και τα ιδιαίτερα χαρακτηριστικά των πιστώσεων, καθώς και θέματα σχετικά με τις προϋποθέσεις μεταβολής των κατά τη διάρκεια εκτέλεσης του Προϋπολογισμού, τηρούνται οι ακόλουθες διαδικασίες: Κατά την έκδοση από τους αρμόδιους (πλην του Υπουργού Οικονομικών) Διατάκτες (Υπουργούς, Γενικούς Γραμματείς Περιφέρειας, Περιφερειακούς Διευθυντές κ.λ.π.) αποφάσεων μεταβολών των πιστώσεων του Προϋπολογισμού θα πρέπει να συντρέχουν αθροιστικά οι εξής προϋποθέσεις: α)Οι αποφάσεις να είναι πλήρως αιτιολογημένες και η αιτιολόγηση να περιλαμβάνεται στο σκεπτικό της απόφασης. β)Η εγγραφή ή αυξομείωση πίστωσης να πραγματοποιείται μόνο μεταξύ πιστώσεων του  αυτού ειδικού φορέα και της ίδιας υποκατηγορίας (εκατοντάδας). γ)Οι αποφάσεις μεταβολής των πιστώσεων (εγγραφές, αυξομειώσεις κ.λ.π.) μετά την οριστικοποίησή τους κοινοποιούνται αμέσως στη Διεύθυνση Προϋπολογισμού και στις Υπηρεσίες Δημοσιονομικού Ελέγχου (Υ.Δ.Ε.) για την καταχώρισή τους και λογιστική εμφάνισή τους εντός του ιδίου μήνα κατά το οποίο έλαβε χώρα η μεταβολή στα στοιχεία εκτέλεσης του Προϋπολογισμού (λογιστικά βιβλία κ.λ.π.). 2.Για τις αποφάσεις των οποίων η έκδοση επιτρέπεται από τη διάταξη του πρώτου εδαφίου της παρ. 4 του άρθρ. 15 και αφορούν μεταβολές πιστώσεων των προϋπολογισμών των Υπουργείων – Φορεών – Κεντρικών Υπηρεσιών από τον αρμόδιο Υπουργό – Διατάκτη, απαιτείται οι μεταβαλλόμενες πιστώσεις (μειούμενες, αυξανόμενες, εγγραφόμενες) να είναι γραμμένες στον προϋπολογισμό του ίδιου ειδικού φορέα και στην ίδια υποκατηγορία. 3.Για τις αποφάσεις των οποίων η έκδοση επιτρέπεται από τη διάταξη του δεύτερου εδαφίου της παρ. 4 του ίδιου άρθρου επίσης από τον αρμόδιο Υπουργό – Διατάκτη και αφορούν εγγραφές ή αυξήσεις πιστώσεων φορέων των Περιφερειακών Προϋπολογισμών (αρμοδιότητας του Γενικού Γραμματέα Περιφέρειας ή του Περιφερειακού Διοικητή) απαιτείται η μειούμενη πίστωση του Προϋπολογισμού του Υπουργείου να είναι γραμμένη σε αντίστοιχη Υπηρεσία της Κεντρικής Διοίκησης και να καλύπτει ίδιες ανάγκες ή να εξυπηρετεί ίδιους σκοπούς με το φορέα του Περιφερειακού Προϋπολογισμού όπου μεταφέρεται. Οι αυτές προϋποθέσεις ισχύουν και για περιπτώσεις αύξησης των πιστώσεων που προορίζονται για επιχορήγηση των Νομαρχιακών Αυτοδιοικήσεων. Οι πιστώσεις που μειώνονται προέρχονται από την ίδια υποκατηγορία εκείνης της πίστωσης που πρόκειται να ενισχυθεί και από αντίστοιχη υπηρεσία (φορέα ή ειδικό φορέα) της Κεντρικής Διοίκησης η οποία καλύπτει ίδιες ανάγκες ή εξυπηρετεί ίδιους σκοπούς. Οι πιστώσεις των Προϋπολογισμών των Περιφερειακών Διοικήσεων δηλαδή που αυξάνονται, με σκοπό την επιχορήγηση των Νομαρχιακών Αυτοδιοικήσεων, καταλογίζονται στον αντίστοιχο κωδικό αριθμό εξόδου, εφ’ όσον υπάρχει τέτοιος ειδικός κωδικός αριθμός ή σε αντίθετη περίπτωση στις «λοιπές δαπάνες». 4.Επιτρέπεται με αιτιολογημένες αποφάσεις του αρμόδιου Διατάκτη Γενικού Γραμματέα Περιφέρειας ή του Περιφερειακού Διοικητή μεταβολή των πιστώσεων του Προϋπολογισμού της Περιφέρειας ή της Περιφερειακής Διοίκησης εντός όμως του αυτού ειδικού φορέα και της ίδιας υποκατηγορίας (παρ. 5 του άρθρ. 15). 5.Οι αποφάσεις που προβλέπονται από τη διάταξη της παρ. 6 του ίδιου άρθρου εκδίδονται μόνο από τον Υπουργό των Οικονομικών, μετά από αιτιολογημένη πρόταση του αρμόδιου Διατάκτη και επιτρέπεται να μεταβάλλουν πιστώσεις για τις οποίες δεν έχει δοθεί εξουσιοδότηση μεταβολής των από τον αρμόδιο Διατάκτη με την παρ. 4 του ίδιου άρθρου. Η ευθύνη απόδειξης της ανάγκης πραγματοποίησης της αιτούμενης μεταβολής βαρύνει το Διατάκτη ο οποίος πρέπει να αιτιολογεί κάθε φορά πλήρως την πρότασή του. 6.Με αιτιολογημένες αποφάσεις του Υπουργού των Οικονομικών επιτρέπεται αύξηση των πιστώσεων των φορέων με ποσά που έχουν δαπανηθεί προς όφελος άλλου φορέα, για την παροχή αγαθών, υπηρεσιών κ.λ.π. με ταυτόχρονη μείωση πιστώσεων του φορέα που ωφελείται ή ωφελήθηκε (παρ. 7 του άρθρ. 15). 7.Οι αποφάσεις των παρ. 2, 3, 4 και 5 της παρούσας εκδίδονται (παρ. 8 του άρθρ. 15) ύστερα από την παροχή των αναγκαίων στοιχείων, περί της πορείας των πιστώσεων που μεταβάλλονται και εισήγηση για την αιτιολόγηση ή μη των σχετικών προτάσεων όσον αφορά κυρίως την πραγματοποίηση ή μη δηλαδή των αιτουμένων μεταβολών (αυξομειώσεις πιστώσεων κ.λ.π.) και την ύπαρξη ή μη υπολοίπων και διαθεσίμων πιστώσεων εκ μέρους των Υπηρεσιών Δημοσιονομικού Ελέγχου (Υ.Δ.Ε.). Διαθέσιμα υπόλοιπα είναι εκείνα τα ποσά που προκύπτουν εάν από τα οριζόμενα με αποφάσεις μας για κάθε φορά και για ορισμένη χρονική περίοδο ποσοστά διάθεσης πιστώσεων του Προϋπολογισμού των Υπουργείων, των Περιφερειακών Διοικήσεων κ.λ.π., αφαιρεθούν οι αναληφθείσες σε βάρος των πιστώσεων αυτών υποχρεώσεις. 8.Οι πιστώσεις που αφορούν αποδοχές προσωπικού, συντάξεις, ενοίκια, αντίτιμα, κοινοτικά  προγράμματα, επιδοτήσεις και επιχορηγήσεις  για           μισθοδοσία        δεν        είναι      δεκτικές (Μετά τη σελ. 106,16) Σελ. 106,17 Τεύχος 1240-Σελ.37 Γενικές Διατάξεις 25.Β.α.65 αυξομειώσεων από τους διατάκτες (παρ. 9 του άρθρ. 15). 9.Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβέρνησης. 